2013.gada 20.novembrī Rīkojums Nr. 554

Rīgā (prot. Nr. 61 24.§)

**Par valsts īpašuma objekta Nometņu ielā 60 un Nometņu ielā 62, Rīgā, nodošanu privatizācijai**

1. Saskaņā ar likuma "Par valsts un pašvaldību īpašuma objektu privatizāciju" 12.panta ceturto daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta otro daļu nodot privatizācijai valsts īpašuma objektu (nekustamā īpašuma kadastra Nr. 0100 057 2036) – zemes vienību (zemes vienības kadastra apzīmējums 0100 057 2036) 0,0586 ha platībā Nometņu ielā 60, Rīgā, un noliktavas ēku (būves kadastra apzīmējums 0100 057 2036 002) Nometņu ielā 62, Rīgā.

2. Valsts akciju sabiedrībai "Privatizācijas aģentūra" šā rīkojuma 1.punktā minēto valsts īpašuma objektu ierakstīt zemesgrāmatā uz valsts vārda valsts akciju sabiedrības "Privatizācijas aģentūra" personā.

3. Saskaņā ar likuma "Par valsts un pašvaldību īpašuma objektu privatizāciju" 12.panta ceturto un sesto daļu noteikt, ka pircējs, norēķinoties par ēku, 80 procentu apmērā maksā latos (sākot ar 2014.gada 1.janvāri, saskaņā ar *Euro* ieviešanas kārtības likuma nosacījumiem) un 20 procentu apmērā – privatizācijas sertifikātos.

4. Šā rīkojuma 1.punktā minētā zemesgabala privatizācijai var izmantot īpašuma kompensācijas sertifikātus. Maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30.pantu.

Ministru prezidents Valdis Dombrovskis

Ekonomikas ministrs Daniels Pavļuts